ओंटेरियो () कनाडा के तेरह गो प्रांत आ राज्यक्षेत्र में से एगो प्रांत बा। बिचला कनाडा में स्थित ई प्रांत, कनाडा के सभसे बेसी आबादी वाला प्रांत हवे, जहाँ देस के लगभग 38.3 परसेंट लोग रहे ला। रकबा के हिसाब से ई दुसरा सभसे बड़हन प्रांत हवे (क्यूबेक के बाद)। राज्यक्षेत्र सभ के सामिल कइल जाय तब ई कनाडा के चउथा सभसे बड़हन क्षेत्र हवे (नार्थवेस्ट टेरिटरी आ नुनावुत एकरा ले बड़ बाड़ें)। कनाडा देस के राजधानी ओटावा एही प्रांत में बाटे आ कनाडा के सभसे बड़ शहर टोरंटो भी एही प्रांत में बा जे एकर प्रांतीय राजधानियो हवे।